ZAPISNIK
4. (četvrte) sjednice Vijeća Mjesnog odbora Sopot,
održane 22. rujna 2021.

Sjednica se održava u prostoru mjesne samouprave u Sopotu, Ulica Viktora Kovačića 5, s početkom u 18:00 sati.
Nazočni članovi Vijeća: Ramona Antić, Robert Brukec, Mladen Devčić, Milivoj Đilas, Iver Gredelj-Kovačić, Danijel Ljuboja, Štefica Muhvić, Branka Rimac, Miroslav Tovarloža
Ostali nazočni:
- Mario Hrgović, pomoćnik pročelnice Gradskog ureda za mjesnu samoupravu
Predsjednik Vijeća konstatira da je nazočno 9 članova od ukupno 9 članova Vijeća, što znači da Vijeće može pravovaljano odlučivati, te otvara nastavak sjednice.
USVAJANJE ZAPISNIKA
Vijeće Mjesnog odbora Sopot jednoglasno je usvojilo zapisnik s 3. (treće) sjednice, uz promjenu teksta Zaključka o udubljenom asfaltu ispred ulaza u zgradu Turinina 9, koji sada glasi

ZAKLJUČAK
o udubljenom asfaltu ispred ulaza u zgradu Turinina 9
1. Vijeće Mjesnog odbora Sopot raspravljalo je o zahtjevu za obnovu udubljenog asfalta ispred ulaza u zgradu na adresi Turinina 9.

2. Vijeće Mjesnog odbora Sopot predlaže sanaciju udubljenog asfalta ispred ulaza u zgradu na adresi Turinina 9 kroz redovno održavanje.

3. Ovaj zaključak dostavlja se Gradskoj četvrti Novi Zagreb-istok, Gradskom uredu za mjesnu samoupravu i Zagrebačkom Holdingu Podružnici Zagrebačke ceste.

Dopuna dnevnog reda točkama 6. Iscrtavanje parkinga u Zemljakovoj ulici – zaključak, donosi se, 7. Problem vrana u Sopotu, 8. Učestalost autobusne linije 222 (Lanište-Žitnjak) – zaključak, donosi se, 9. Korištenje prostora MS Sopot za potrebe političke stranke HDZ – zaključak, donosi se, 10. Nacrt prijedloga Odluke o izmjenama i dopunama Odluke o nerazvrstanim cestama – zaključak, donosi se, 11. Nacrt prijedloga Odluke o mjestima za trgovinu na malo – zaključak, donosi se, 12. Nedostatak vrećica za plastiku i biootpad – zaključak, donosi se, 13. Funckionalnost parka za pse – zaključak, donosi se
Vijeće bez rasprave i jednoglasno, utvrđuje dopunjeni

DNEVNI RED
1. Uvođenje dvosmjerne biciklističke staze tj. zone 30 u ulici Viktora Kovačića i Erlichove – zaključak, donosi se
2. Obnova dvije klupe i dodavanje naslona u Zemljakovoj ulici – zaključak, donosi se
3. Suha novoposađena stabla u Erlichovoj i Zemljakovoj ulici kao i uklanjenje mrtvog stabla iza nebodera u Erlichovoj 11 – zaključak, donosi se
4. Korištenje prostora MS Sopot za potrebe Matice Hrvatskih umirovljenika – zaključak, donosi se
5. Sanacija asfalta na ulazu u Zemljakovu ulicu – zaključak, donosi se
6. Iscrtavanje parkinga u Zemljakovoj ulici – zaključak, donosi se
7. Problem vrana u Sopotu
8. Učestalost autobusne linije 222 (Remetinec-Žitnjak) – zaključak, donosi se
9. Korištenje prostora MS Sopot za potrebe političke stranke HDZ – zaključak, donosi se
10. Nacrt prijedloga Odluke o izmjenama i dopunama Odluke o nerazvrstanim cestama – zaključak, donosi se
11. Nacrt prijedloga Odluke o mjestima za trgovinu na malo – zaključak, donosi se
12. Nedostatak vrećica za plastiku i biootpad – zaključak, donosi se
13. Funkcionalnost parka za pse – zaključak, donosi se
14. Pitanja, prijedlozi i obavijesti

Ad. 1. Uvođenje dvosmjerne biciklističke staze tj. zone 30 u ulici Viktora Kovačića i Erlichove
Nakon uvodne riječi, Vijeće otvara raspravu. S obzirom da je ulica Viktora Kovačića dijelom jednosmjerna za motorna vozila, Vijeće smatra da bicikl, koji je također prometno sredstvo, ne može ići u oba smjera. Vijeće također ističe potrebu dugoročnog prostornog plana biciklističkih staza u Sopotu, stoga će Danijel Ljuboja ugovoriti sastanak s predstavnicima Sindikata biciklista. Nakon rasprave, Vijeće jednoglasno (9 „za“) donosi
ZAKLJUČAK
o uvođenju dvosmjerne biciklističke staze tj. zone 30 u 
Ulici Viktora Kovačića i Erlichove

1. Vijeće Mjesnog odbora Sopot raspravljalo je o uvođenju dvosmjerne biciklističke staze tj. zone 30 u Ulici Viktora Kovačića i Erlichove.

2. Vijeće Mjesnog odbora Sopot predlaže uvođenje zone 30 u Ulici Viktora Kovačića i Erlichovoj ulici.

3. Ovaj zaključak dostavlja se Gradskoj četvrti Novi Zagreb-istok, Gradskom uredu za prostorno uređenje-odjelu za promet i Zagrebačkom Holdingu Podružnici Zagrebačke ceste.

Ad. 2. Obnova dvije klupe i dodavanje naslona u Zemljakovoj ulici
Na prijedlog stanovnika Sopota, Vijeće jednoglasno (9 „za“) donosi

ZAKLJUČAK
o obnovi dvije klupe i dodavanje naslona u Zemljakovoj ulici
1. Vijeće Mjesnog odbora Sopot raspravljalo je o zahtjevu za obnovom dvije klupe i dodavanju naslona u Zemljakovoj ulici.

2. Vijeće Mjesnog odbora Sopota predlaže obnovu dvije klupe na južnoj strani Zemljakove ulice kroz redovno održavanje.

3. Ovaj zaključak dostavlja se Gradskoj četvrti Novi Zagreb-istok i Zagrebačkom Holdingu Podružnici Zrinjevac.

Ad. 3. Suha novoposađena stabla u Erlichovoj i Zemljakovoj ulici, te uklanjenje mrtvog stabla iza nebodera u Erlichovoj 11
Nakon uvodne riječi, Miroslav Tovarloža ukazuje i na suho stablo u Milovana Kovačevića 12. S obzirom da do proljeća nije moguće znati koje je drvo suho, Vijeće jednoglasno (9 „za“) donosi

ZAKLJUČAK
o suhim novoposađenim stablima u Erlichovoj i Zemljakovoj ulici, 
te uklanjanju mrtvog stabla iza nebodera u Erlichovoj 11

1. Vijeće Mjesnog odbora Sopot raspravljalo je o suhim novoposađenim stablima u Erlichovoj, Zemljakovoj i Ulici Milovana Kovačevića na kućnom broju 12, te o uklanjanju mrtvog stabla iza nebodera u Erlichovoj 11.

2. Vijeće Mjesnog odbora Sopot predlaže izvid stanja navedenih stabala od strane stručne osobe.

3. Ovaj zaključak dostavlja se Gradskoj četvrti Novi Zagreb-istok i Zagrebačkom Holdingu Podružnici Zrinjevac.




Ad. 4. Korištenje prostora MS Sopot za potrebe Matice Hrvatskih umirovljenika
Matica Hrvatskih umirovljenika moli korištenje prostora Mjesne samouprave Sopot u terminima utorkom i srijedom od 9 do 11 sati. Vijeće jednoglasno (9 „za“) donosi

ZAKLJUČAK
o korištenju prostora Mjesne samouprave Sopot za potrebe 
Matice Hrvatskih umirovljenika

1. Vijeće Mjesnog odbora Sopot raspravljalo je o korištenju prostora Mjesne samouprave Sopot za potrebe Matice Hrvatskih umirovljenika.

2. Matica Hrvatskih umirovljenika koristiti će prostor Mjesne samouprave Sopot u terminima utorak i srijeda od 9,00 do 11,00 sati.

3. Ovaj zaključak dostavlja se Gradskoj četvrti Novi Zagreb-istok i Gradskom uredu za mjesnu samoupravu.

Ad. 5. Sanacija asfalta na ulazu u Zemljakovu ulicu
Na prijedlog gradađana Sopota, Vijeće jednoglasno (9 „za“) donosi

ZAKLJUČAK
o sanaciji asfalta na ulazu u Zemljakovu ulicu
1. Vijeće Mjesnog odbora Sopot raspravljalo je o sanaciji asfalta na ulazu u Zemljakovu ulicu.

2. Vijeće Mjesnog odbora Sopot predlaže sanaciju udarnih rupa i podizanje šahta na ulazu u Zemljakovu ulicu kroz redovno održavanje.

3. Ovaj zaključak dostavlja se Gradskoj četvrti Novi Zagreb-istok i Zagrebačkom Holdingu Podružnici Zagrebačke ceste.

Ad. 6. Iscrtavanje parkinga u Zemljakovoj ulici
Nakon uvodne riječi, otvara se rasprava o problemu parkinga u Zemljakovoj ulici. U ulici postoji dugogodišnja praksa parkiranja ispred kućnih brojeva 11-17. Međutim 21. rujna 2021. dolazi do naplate kazni zbog nepropisnog parkiranja na neiscrtanim mjestima. Uzevši u obzir manjak parkirnih mjesta u Sopotu, te činjenicu da je Zemljakova ulica slijepa i dovoljno široka, Vijeće jednoglasno (9 „za“) donosi

ZAKLJUČAK
o iscrtavanju parkinga u Zemljakovoj ulici
1. Vijeće Mjesnog odbora Sopot raspravljalo je o problemu parkinga u Zemljakovoj ulici.

2. Vijeće Mjesnog odbora Sopot predlaže iscrtavanje maksimalnog mogućeg broja parkirknih mjesta duž nogostupa u Zemljakovoj ulici 11-17, sjeverna strana.

3. Vijeće Mjesnog odbora Sopot predlaže izradu Studiju prometa u mirovanju za cijeli Sopot.

4. Ovaj zaključak dostavlja se Gradskoj četvrti Novi Zagreb-istok, Gradskom uredu za prostorno uređenje i Zagrebačkom Holdingu Podružnici Zagrebparking.

Ad. 7. Problem vrana u Sopotu
Točka se prebacuje na sljedeću sjednicu na kojoj će prisustvovati predstavnici udruge BIOM.

Ad. 8. Učestalost autobusne linije 222 (Remetinec-Žitnjak)
Na prijedlog građana, Vijeće jednoglasno (9 „za“) donosi

ZAKLJUČAK
o učestalosti autobusne linije 222 (Remetinec-Žitnjak)
1. Vijeće Mjesnog odbora Sopot raspravljalo je o učestalosti autobusne linije 222 (Remetinec-Žitnjak).

2. Vijeće Mjesnog odbora Sopot podržava uvođenje češćeg rasporeda vožnje linije 222 (Remetinec-Žitnjak).

3. Vijeće Mjesnog odbora Sopot predlaže da se u skladu s analizom iskazanih potreba učini korekcija rasporeda vožnje navedene linije.

4. Ovaj zaključak dostavlja se Gradskoj četvrti Novi Zagreb-istok i ZET-u.

Ad. 9. Korištenje prostora MS Sopot za potrebe političke stranke HDZ
Politička stranka HDZ moli korištenje prostora Mjesne samouprave Sopot u terminu utorkom od 18 do 21 sat, počevši od 1. studenog 2021. do 31. listopada 2022. Vijeće jednoglasno (9 „za“) donosi

ZAKLJUČAK
o korištenju prostora Mjesne samouprave Sopot za potrebe 
političke stranke HDZ

1. Vijeće Mjesnog odbora Sopot raspravljalo je o korištenju prostora Mjesne samouprave Sopot za potrebe političke stranke HDZ.

2. Politička stranka HDZ koristiti će prostor Mjesne samouprave Sopot u terminu utorkom od 18 do 21 sat, počevši od 1. studenog 2021. do 31. listopada 2022.

3. Ovaj zaključak dostavlja se Gradskoj četvrti Novi Zagreb-istok i Gradskom uredu za mjesnu samoupravu.

Ad. 10. Nacrt prijedloga Odluke o izmjenama i dopunama Odluke o nerazvrstanim cestama
Nakon uvodne riječi, Mario Hrgović ističe kako se odluke na razini gradskih ureda, koje se tiču prostora mjesnih odbora, moraju proslijediti mjesnim odborima. Mjesni odbor ima mogućnost dati mišljenje, a ne samo suglasnost. Međutim, Vijeće smatra da su materijali stigli prekasno, te zbog kratkog vremenskog roka (2 dana) nije u mogućnosti dati mišljenje. Vijeće jednoglasno (9 „za“) donosi

ZAKLJUČAK
o nacrtu prijedloga Odluke o izmjenama i dopunama 
Odluke o nerazvrstanim cestama

1. Vijeće Mjesnog odbora Sopot raspravljalo je o nacrtu prijedloga Odluke o izmjenama i dopunama Odluke o nerazvrstanim cestama.

2. Vijeće Mjesnog odbora Sopot nije u mogućnosti dati mišljenje s obzirom da su materijali stigli prekasno.

3. Vijeće Mjesnog odbora Sopot ubuduće moli nadležne institucije za duži rok.

4. Ovaj zaključak dostavlja se Gradskoj četvrti Novi Zagreb-istok i Gradskom uredu za mjesnu samoupravu.

5. 



Ad. 11. Nacrt prijedloga Odluke o mjestima za trgovinu na malo
Vijeće smatra da su materijali stigli prekasno, te zbog kratkog vremenskog roka (2 dana) nije u mogućnosti dati mišljenje. Vijeće jednoglasno (9 „za“) donosi

ZAKLJUČAK
o nacrtu prijedloga Odluke o mjestima za trgovinu na malo
1. Vijeće Mjesnog odbora Sopot raspravljalo je o nacrtu prijedloga Odluke o mjestima za trgovinu na malo.

2. Vijeće Mjesnog odbora Sopot nije u mogućnosti dati mišljenje s obzirom da su materijali stigli prekasno.

3. Vijeće Mjesnog odbora Sopot ubuduće moli nadležne institucije za duži rok.

4. Ovaj zaključak dostavlja se Gradskoj četvrti Novi Zagreb-istok i Gradskom uredu za mjesnu samoupravu.

Ad. 12. Nedostatak vrećica za plastiku i biootpad
Povodom pritužbi građana Sopota, koji više ne primaju vrećice za plastiku i biootpad, Vijeće jednoglasno (9 „za“) donosi

ZAKLJUČAK
o nedostatku vrećica za plastiku i biootpad
1. Vijeće Mjesnog odbora Sopot raspravljalo je o nedostatku vrećica za plastiku i biootpad.

2. Vijeće Mjesnog odbora moli očitovanje o nedostatku vrećica za plastiku i biootpad.

3. [bookmark: _GoBack]Ovaj zaključak dostavlja se Gradskoj četvrti Novi Zagreb-istok i Zagrebačkom Holdingu Podružnici Čistoća.

Ad. 13. Funkcionalnost parka za pse
Nakon uvodne riječi, otvara se rasprava o funkcionalnosti parka za pse u Sopotu. S obzirom da su svi sadržaji na sjevernoj strani parka, koja je se nalazi uz stambenu zgradu, Vijeće od stanara prima pritužbe na buku, te s ciljem prenošenja sadržaja i smanjenja buke, Vijeće jednoglasno (9 „za“) donosi

ZAKLJUČAK
o funkcionalnosti parka za pse
1. Vijeće Mjesnog odbora Sopot raspravljalo je o funkcionalnosti parka za pse.

2. Vijeće Mjesnog odbora Sopot predlaže povezivanje svih ulaza parka stazama od sipine, postavljanje klupa duž staze, te sadnju drveća koje će činiti hlad.

3. Ovaj zaključak dostavlja se Gradskoj četvrti Novi Zagreb-istok i Zagrebačkom Holdingu Podružnici Zrinjevac.

Ad. 14. Pitanja, prijedlozi i obavijesti
Budući da nitko ne traži riječ, predsjednik zaključuje sjednicu u 19:55.
Zapisnik napisala: Ramona Antić
KLASA: 026-02/21-002/1629
URBROJ: 251-06-11-906-21-2
Predsjednik
Vijeća Mjesnog odbora
Sopot
Danijel Ljuboja


